ddrg/super_eurlex huggingface dataset:
A Bizottság határozata

(1990. május 10.)

a fajtatiszta tenyészjuhok és tenyészkecskék tenyésztésének jóváhagyására, valamint spermájuk, petesejtjeik és embrióik felhasználására vonatkozó kritériumok megállapításáról

(90/257/EGK)

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a fajtatiszta tenyészjuhokról és tenyészkecskékről szóló, 1989. május 30-i 89/361/EGK tanácsi irányelvre [1] és különösen annak 4. cikkére,

mivel a 89/361/EGK irányelv célja a fajtatiszta tenyészjuhok és tenyészkecskék Közösségen belüli kereskedelmének fokozatos liberalizálása; mivel, ezzel összefüggésben, további harmonizációra van szükség az ilyen állatok, valamint ezek spermája, petesejtjei és embriói tenyésztési célokra történő jóváhagyása tekintetében;

mivel a tenyésztés jóváhagyására vonatkozó rendelkezések az állatokra, valamint azok spermájára, petesejtjeire és embrióira is kiterjednek;

mivel elő kell írni, hogy a kívánt cél eléréséhez szükséges garanciák biztosítása érdekében a spermát, petesejteket és embriókat csak hivatalosan jóváhagyott személyzet kezelhesse;

mivel az e határozatban előírt intézkedések összhangban vannak az Állattenyésztés-technikai Állandó Bizottság véleményével,

ELFOGADTA EZT A HATÁROZATOT:

1. cikk

A 2. cikk sérelme nélkül minden hím- illetve nőivarú, tenyésztési főkönyvben regisztrált fajtatiszta tenyészjuh és tenyészkecske tenyésztését jóvá kell hagyni.

2. cikk

(1) A fajtatiszta hímivarú tenyészjuhok és tenyészkecskék mesterséges termékenyítésre való alkalmazását és spermájuk felhasználását jóvá kell hagyni, ha az állatok a 90/256/EGK bizottsági határozatnak [2] megfelelően teljesítményvizsgálaton és tenyészértékbecslésen estek át.

(2) A fajtatiszta hímivarú tenyészjuhok és tenyészkecskék hivatalos vizsgálat keretében történő mesterséges termékenyítésre való alkalmazását és spermáik felhasználását jóvá kell hagyni a teljesítményvizsgálathoz és tenyészértékbecsléshez a 90/256/EGK határozat szerint előírt mennyiségi határokon belül.

(3) A fajtatiszta nőivarú tenyészjuhok és tenyészkecskék tenyésztését és petesejtjeik, valamint embrióik felhasználását jóvá kell hagyni.

3. cikk

A spermát, a petesejteket és az embriókat csak hivatalosan jóváhagyott központ illetve hivatalosan jóváhagyott személyzet gyűjtheti be, kezelheti és tárolhatja.

4. cikk

Ennek a határozatnak a tagállamok a címzettjei.

Kelt Brüsszelben, 1990. május 10-én.

a Bizottság részéről

Ray Mac Sharry

a Bizottság tagja

[1] HL L 153., 1989.6.6., 30. o.

[2] HL L 145., 1990.6.8., 35. o.

--------------------------------------------------
A Bizottság határozata

(1990. január 16.)

a mezőgazdasági üzemek közösségi tipológiájával kapcsolatos európai méretegység meghatározásánál használandó agrárgazdasági trend együttható megállapításáról

(90/36/EGK)

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb a 3644/85/EGK rendelettel [1] módosított, az Európai Gazdasági Közösségben működő a mezőgazdasági üzemek jövedelmére és üzleti tevékenységére vonatkozó számviteli adatok gyűjtésére szolgáló hálózat létrehozásáról szóló, 1965. június 15-i 79/65/EGK tanácsi rendeletre [2],

tekintettel a legutóbb a 807/89/EGK rendelettel [3] módosított, a mezőgazdasági üzemek szerkezetére vonatkozó, 1988. és 1997. évek közötti közösségi felmérések szervezéséről szóló, 1988. február 29-i 571/88/EGK tanácsi rendeletre [4] és különösen annak 8. cikkének (3) bekezdésére,

mivel a mezőgazdasági üzemek közösségi tipológiájának kialakításáról szóló 1985. június 7-i 85/377/EGK bizottsági határozat III. melléklete [5] meghatározza az európai méretegységet; mivel a meghatározás hivatkozik egy együtthatóra az 1980-as referenciaidőszak óta jellemző globális agrárgazdasági trendek figyelembevételéhez; mivel ezt az együtthatót a Bizottság számítja ki és rögzíti a tagállamokkal folytatott egyeztetést követően és mivel ilyen egyeztetésre kerül sor a "Mezőgazdasági üzemek tipológiája" szakértői csoportjának megbeszélésein,

ELFOGADTA EZT A HATÁROZATOT:

1 cikk

A 85/377/EGK határozat III. melléklete A. pontjának 2. alpontjában meghatározottak szerint az európai méretegység megállapítására használt agrárgazdasági trend együttható ezennel rögzítésre kerül az 1980 és 1986 közötti referenciaidőszak trendjeire vonatkozólag, 1,2-es értékkel.

2 cikk

Ennek a határozatnak a tagállamok címzettjei.

Kelt Brüsszelben, 1990. január 16-án

a Bizottság részéről

Henning Christophersen

alelnök

[1] HL L 348., 1985.12.24., 4. o.

[2] HL 109., 1965.6.23., 1859/65. o.

[3] HL L 86., 1989.3.31., 1. o.

[4] HL L 56., 1988.3.2., 1. o.

[5] HL L 220., 1985.8.17., 1. o.

--------------------------------------------------
A Tanács határozata

(1990. október 22.)

az Európai Gazdasági Közösség és a Thaiföldi Királyság között létrejött, a manióka termesztéséről, forgalmazásáról és kereskedelméről szóló együttműködési megállapodás megújításáról szóló jegyzőkönyv elfogadásáról

(90/637/EGK)

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre és különösen annak 113. cikkére,

tekintettel a Bizottság javaslatára,

mivel az Európai Gazdasági Közösség és a Thaiföldi Királyság között létrejött, a manióka termesztéséről, forgalmazásáról és kereskedelméről szóló együttműködési megállapodás megújításáról szóló jegyzőkönyv [1] megkötése a felek kölcsönös érdeke;

mivel a fent említett jegyzőkönyvet jóvá kell hagyni,

A KÖVETKEZŐKÉPPEN HATÁROZOTT:

1. cikk

Az Európai Gazdasági Közösség és a Thaiföldi Királyság között létrejött, a manióka termesztéséről, forgalmazásáról és kereskedelméről szóló együttműködési megállapodás megújításáról szóló jegyzőkönyvet a Közösség nevében a Tanács jóváhagyja.

A jegyzőkönyv szövegét csatolták e határozathoz.

2. cikk

A Tanács elnöke felhatalmazást kap, hogy kijelölje az 1. cikkben említett megállapodásnak a Közösséget jogilag kötelező aláírására jogosult személyt.

Kelt Luxembourgban, 1990. október 22-én.

a Tanács részéről

az elnök

G. de Michelis

[1] HL L 219., 1982.7.28., 53. o.

--------------------------------------------------
A Bizottság határozata

(1990. július 25.)

a Di(2-etilhexil)ftalátnak a 67/548/EGK tanácsi irányelv 23. cikkével összhangban történő osztályozásáról és címkézéséről

(90/420/EGK)

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb a 79/831/EGK irányelvvel [1] módosított, a veszélyes anyagok osztályozására, csomagolására és címkézésére vonatkozó törvényi, rendeleti és közigazgatási rendelkezések közelítéséről szóló, 1967. június 27-i 67/548/EGK tanácsi irányelvre [2] és különösen annak 23. cikkére,

mivel a Dán Királyság 1987. augusztus 13-án azon szándékáról tájékoztatta a Bizottságot, hogy a 67/548/EGK irányelv 23. cikkére való hivatkozással 23 veszélyes anyag értékesítésére vonatkozó egyedi feltételeket kíván megállapítani azon az alapon, hogy ezen anyagok nincsenek megfelelő módon osztályozva és címkézve, és ezért súlyos egészségügyi kockázatot jelentenek;

mivel a Bizottság a 23. cikk rendelkezéseivel összhangban konzultált a tagállamokkal;

mivel a Bizottság megvizsgálta a di(2-etilhexil)ftalát karcinogén hatására vonatkozó bizonyítékokat, és egyeztetett a tagállamok által kijelölt, a karcinogén, mutagén és teratogén tulajdonságok tekintetében különleges képzettséggel rendelkező megfelelő szakértőkkel;

mivel a szakértők többsége azon a véleményen volt, hogy a jelenleg rendelkezésre álló bizonyítékok nem elegendőek az említett anyag karcinogén vagy irritáló anyagként való osztályozásának és címkézésének indokolásához,

ELFOGADTA EZT A HATÁROZATOT:

1. cikk

A Di(2-etilhexil)ftalát nem osztályozható vagy címkézhető karcinogén vagy irritáló anyagként.

2. cikk

A Dán Királyság legkésőbbb 1991. január 1-jéig meghozza azokat az intézkedéseket, amelyek szükségesek ahhoz, hogy ennek a határozatnak megfeleljen.

3. cikk

Ennek a határozatnak a tagállamok a címzettjei.

Kelt Brüsszelben, 1990. július 25-én.

a Bizottság részéről

Carlo ripa de meana

a Bizottság tagja

[1] HL L 259., 1979.10.15., 10. o.

[2] HL 196., 1967.8.16., 1. o.

--------------------------------------------------
A Tanács határozata

(1990. december 21.)

az Európai Gazdasági Közösség és a Bolgár Köztársaság között létrejött, a textiltermékek kereskedelmére vonatkozó megállapodás módosításáról szóló kölcsönösen elfogadott jegyzőkönyv ideiglenes alkalmazásáról

(91/95/EGK)

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre, és különösen annak 113. cikkére,

tekintettel a Bizottság javaslatára,

mivel a Közösséget illetően a 87/496/EGK [1] alapján az 1986. július 11-én parafált, az Európai Gazdasági Közösség és a Bolgár Köztársaság között létrejött, a textiltermékek kereskedelméről szóló megállapodást 1987. január 1-jétől a megkötéshez szükséges eljárások befejezéséig ideiglenesen alkalmazzák;

mivel az említett megállapodás konzultációk tartásáról is rendelkezik;

mivel Bulgária elfogadta a Közösségnek arra vonatkozó javaslatát, hogy az 1991-es évre a megállapodás szövegébe foglalják a Bulgáriában – a közösségi jogszabályoknak megfelelően – feldolgozott, előállított vagy megmunkált textiltermékek újrabehozatalára vonatkozó rendelkezéseket;

mivel a Szerződő Felek megállapodtak abban, hogy az említett témában folytatott konzultációk kölcsönösen elfogadott jegyzőkönyvét 1991. január 1-jétől ideiglenesen alkalmazzák a megkötéshez szükséges eljárások befejezéséig, feltéve, hogy a másik Szerződő Fél részéről is megvalósul a kölcsönös ideiglenes alkalmazás,

A KÖVETKEZŐKÉPPEN HATÁROZOTT:

Egyetlen cikk

Az Európai Gazdasági Közösség és a Bolgár Köztársaság között létrejött a textiltermékek kereskedelmére vonatkozó megállapodás módosításáról szóló kölcsönösen elfogadott jegyzőkönyvet 1991. január 1-jétől annak formális elfogadásáig ideiglenesen alkalmazni kell, feltéve, hogy a másik Szerződő Fél részéről is megvalósul a kölcsönös ideiglenes alkalmazás.

A kölcsönösen elfogadott jegyzőkönyv szövegét e határozathoz csatolták.

Kelt Brüsszelben, 1990. december 21-én.

a Tanács részéről

az elnök

A. Ruberti

[1] HL L 287., 1987.10.9., 1. o.

--------------------------------------------------
Hivatalos Lap L 029 , 04/02/1991 o. 0001 - 0001

finn különkiadás fejezet 11 kötet 16 o. 0194

svéd különkiadás fejezet 11 kötet 16 o. 0194



A Tanács határozata (1990. december 18.) a jutáról és jutatermékekről szóló, 1989. évi nemzetközi megállapodás aláírásáról (91/51/EGK) AZ EURÓPAI KÖZÖSSÉGEK TANÁCSA, tekintettel az Európai Gazdasági Közösséget létrehozó szerződésére, és különösen annak 113. és 116. cikkére, tekintettel a Bizottság javaslatára, mivel a jutáról és jutatermékekről szóló, 1989. évi nemzetközi megállapodás 1990. január 1-től december 31-ig írható alá; mivel a tagállamok jelezték a megállapodás aláírására irányuló szándékukat; mivel a Közösségnek és tagállamainak közösen kell a megállapodást aláírniuk, A KÖVETKEZŐKÉPPEN HATÁROZOTT: 1. cikk Közösség és tagállamai közösen, legkésőbb 1990. december 31-ig írják alá a jutáról és jutatermékekről szóló, 1989. évi nemzetközi megállapodást annak 37. cikke (1) bekezdésével összhangban. 2. cikk A Tanács elnökét ezennel felhatalmazzák, hogy kijelölje a megállapodást a Közösség nevében aláírni jogosult személyt. A megállapodás szövegét csatolták e határozathoz. Kelt Brüsszelben, 1990. december 18-án. a Tanács nevében az elnök G. De Michelis --------------------------------------------------
Hivatalos Lap L 079 , 26/03/1991 o. 0001 - 0001



A Tanács határozata (1991. március 4.) az Európai Gazdasági Közösség és a Chilei Köztársaság között együttműködési keretmegállapodás megkötéséről (91/158/EGK) AZ EURÓPAI KÖZÖSSÉGEK TANÁCSA, tekintettel az Európai Gazdasági Közösséget létrehozó szerződésre, és különösen annak 113. és 235. cikkére, tekintettel a Bizottság javaslatára, tekintettel az Európai Parlament véleményére [1], mivel a külgazdasági kapcsolatok körében céljai elérése érdekében a Közösségnek a Chilei Köztársasággal kötött együttműködési keretmegállapodást jóvá kell hagynia, A KÖVETKEZŐKÉPPEN HATÁROZOTT: 1. cikk Az Európai Gazdasági Közösség és a Chilei Köztársaság közötti együttműködési keretmegállapodást a Közösség nevében a Tanács jóváhagyja. A megállapodás szövegét csatolták e határozathoz. 2. cikk A megállapodás 21. cikkében előírt értesítést a Tanács elnöke küldi meg [2]. 3. cikk A tagállamok képviselőinek támogatásával a Közösséget a Bizottság képviseli a megállapodás 17. cikke által létrehozott vegyes bizottságban. 4. cikk Ezt a határozatot az Európai Közösségek Hivatalos Lapjában ki kell hirdetni. Ez a határozat a kihirdetésének napján lép hatályba. Kelt Brüsszelben, 1991. március 4-én. a Tanács részéről az elnök J. F. Poos [1] 1991. február 18-i vélemény (a Hivatalos Lapban még nem tették közzé). [2] A megállapodás hatálybalépésének a napját a Tanács Főtitkársága az Európai Közösségek Hivatalos Lapjában kihirdeti. --------------------------------------------------
A Tanács határozata

(1991. június 20.)

az Európai Gazdasági Közösség és a Svájci Államszövetség között az életbiztosításon kívüli közvetlen biztosításra vonatkozóan létrejött megállapodás megkötéséről

(91/370/EGK)

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre és különösen annak 57. cikke (2) bekezdésének utolsó mondatára és 235. cikkére,

tekintettel a Bizottság javaslatára [1],

az Európai Parlamenttel együttműködve [2],

tekintettel a Gazdasági és Szociális Bizottság véleményére [3],

mivel a Svájccal az életbiztosításon kívüli közvetlen biztosításra vonatkozó 1989. október 10-én Luxembourgban kötött megállapodást jóvá kell hagyni,

A KÖVETKEZŐKÉPPEN HATÁROZOTT:

1. cikk

Az Európai Gazdasági Közösség és a Svájci Államszövetség között az életbiztosításon kívüli közvetlen biztosításra vonatkozóan létrejött megállapodás a Közösség részéről jóváhagyásra kerül.

A megállapodás szövegét a határozat melléklete tartalmazza.

2. cikk

A Tanács elnöke megteszi a megállapodás 44. cikkében előírt okmánycseréhez szükséges intézkedéseket [4].

Kelt Luxembourgban, 1991. június 20-án.

a Tanács részéről

az elnök

R. Goebbels

[1] HL C 53., 1990.3.5., 1. o.

[2] HL C 72., 1991.3.18., 175. o. és az 1991. június 12-i határozat (a Hivatalos Lapban még nem tették közzé).

[3] HL C 56., 1990.3.7., 27. o.

[4] A megállapodás hatálybalépésének napját a Tanács Főtitkársága az Európai Közösségek Hivatalos Lapjában kihirdeti.

--------------------------------------------------
A Bizottság 91/277/EGK határozata

(1991. május 22.)

a mélyhűtött szarvasmarhasperma Izraelből történő behozatalára vonatkozó egészségvédelmi intézkedésekről

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a szarvasmarhafajba tartozó háziállatok mélyhűtött spermájának Közösségen belüli kereskedelmére és behozatalára alkalmazandó állat-egészségügyi követelmények megállapításáról szóló, 1988. június 14-i 88/407/EGK tanácsi irányelvre [1] és különösen annak 10. cikkére,

tekintettel a legutóbb a 91/276/EGK határozattal [2] módosított, a tagállamok által a szarvasmarhafajba tartozó háziállatok mélyhűtött spermájának behozatalára feljogosított harmadik országok jegyzékének megállapításáról szóló, 1989. december 20-i 90/14/EGK [3] bizottsági határozatra,

mivel Izraelben általában véve kielégítő a helyzet az információáramlás rendszeressége és gyorsasága; az állatbetegségek megelőzésére, illetve megfékezésére vonatkozó szabályok; az állat-egészségügyi szolgálat felépítése, hatásköre, valamint a fertőző állatbetegségek megfékezésére irányuló intézkedések szervezése és végrehajtása tekintetében;

mivel a 91/276/EGK határozattal Izrael bekerült azon harmadik országok jegyzékébe, ahonnan a tagállamok engedélyezik a szarvasmarhafajba tartozó háziállatok mélyhűtött spermájának behozatalát;

mivel az állat-egészségügyi feltételeket és az állat-egészségügyi bizonyítványokat az érintett ország állat-egészségügyi helyzetének megfelelően kell elfogadni;

mivel az Izraelben jelenleg fennálló járványügyi helyzetre tekintettel meg kell tiltani a mélyhűtött szarvasmarhasperma Közösségbe való behozatalát;

mivel ez a határozat Izrael állat-egészségügyi körülményei javulásának figyelembevételével felülvizsgálatra kerül;

mivel az e határozatban meghatározott intézkedések összhangban vannak az Állat-egészségügyi Állandó Bizottság véleményével,

ELFOGADTA EZT A HATÁROZATOT:

1. cikk

A tagállamok nem engedélyezik mélyhűtött szarvasmarhasperma behozatalát Izraelből.

2. cikk

Ennek a határozatnak a tagállamok a címzettjei.

Kelt Brüsszelben, 1991. május 22-én.

a Bizottság részéről

Ray Mac Sharry

a Bizottság tagja

[1] HL L 194., 1988.7.22., 10. o.

[2] HL L 135., 1991.5.30., 58. o.

[3] HL L 8., 1990.1.11., 71. o.

--------------------------------------------------
A Bizottság határozata

(1991. május 14.)

a tagállamok által a szarvasmarhafajba tartozó háziállatok embrióinak behozatalára feljogosított harmadik országok jegyzékének megállapításáról

(91/270/EGK)

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb az 1990. június 26-i 90/425/EGK tanácsi irányelvvel [1] módosított, a szarvasmarhaféle háziállatok embrióinak Közösségen belüli kereskedelmét és harmadik országokból történő behozatalát szabályozó állat-egészségügyi feltételekről szóló, 1989. június 25-i 89/556/EGK tanácsi irányelvre [2] és különösen annak 7. cikkére,

mivel a 89/556/EGK irányelv megállapítja a szarvasmarhafajba tartozó háziállatok embrióinak behozatalára feljogosított harmadik országok jegyzéke létrehozásának rendszerét;

mivel egy ilyen jegyzék létrehozásához célszerű figyelembe venni a harmadik országok állat-egészségügyi helyzetét, valamint az élőállat- és spermabehozatalra vonatkozó hasonló jegyzékeket;

mivel az embriók behozatala tekintetében további közösségi intézkedések elfogadása szükséges; mivel a Bizottság megfelelő ütemben folytatja az ilyen intézkedések előkészítésének munkáját;

mivel a jegyzék elfogadásából eredő korlátozások tiszteletben tartása mellett az egészségügyi és állat-egészségügyi vizsgálatok tekintetében továbbra is a nemzeti rendelkezések hatálya alá tartozik az embrióbehozatal, feltéve hogy nem esik valamely már meglévő közösségi szintű egészségvédelmi intézkedés hatálya alá;

mivel az e határozatban előírt intézkedések összhangban vannak az Állat-egészségügyi Állandó Bizottság véleményével,

ELFOGADTA EZT A HATÁROZATOT:

1. cikk

A szarvasmarhafajba tartozó háziállatok embriói kizárólag az e határozat mellékletében foglalt jegyzékben feltüntetett harmadik országból hozhatók be a tagállamokba.

2. cikk

Ennek a határozatnak a tagállamok a címzettjei.

Kelt Brüsszelben, 1991. május 14-én.

a Bizottság részéről

Ray Mac Sharry

a Bizottság tagja

[1] HL L 224., 1990.8.18., 29. o.

[2] HL L 302., 1989.10.19., 1. o.

--------------------------------------------------

MELLÉKLET

A tagállamok által a szarvasmarhafajba tartozó háziállatok embrióinak behozatalára feljogosított harmadik országok jegyzéke

Ausztrália

Ausztria

Kanada

Csehszlovákia

Finnország

Magyarország

Izrael

Új-Zéland

Norvégia

Lengyelország

Románia

Svédország

Svájc

Amerikai Egyesült Államok

Jugoszlávia

--------------------------------------------------
A Tanács határozata

(1991. október 7.)

az Európai Gazdasági Közösség és a Mexikói Egyesült Államok között létrejött, az együttműködésről szóló keretmegállapodás megkötéséről

(91/627/EGK)

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre, és különösen annak 113. és 235. cikkére,

tekintettel a Bizottság javaslatára [1],

tekintettel az Európai Parlament véleményére [2],

mivel a Közösségnek – a külgazdasági kapcsolatai területén kitűzött céljai elérése érdekében – a Mexikói Egyesült Államokkal kötött, az együttműködésről szóló keretmegállapodást jóvá kell hagynia,

A KÖVETKEZŐKÉPPEN HATÁROZOTT:

1. cikk

Az Európai Gazdasági Közösség és a Mexikói Egyesült Államok között létrejött, az együttműködésről szóló keretmegállapodást a Közösség nevében a Tanács jóváhagyja. A megállapodás szövegét csatolták e határozathoz.

2. cikk

A megállapodás 43. cikkében előírt értesítést a Közösség nevében a Tanács elnöke küldi meg [3].

3. cikk

A tagállamok képviselőinek támogatásával a Közösséget a Bizottság képviseli a megállapodás 39. cikke által létrehozott vegyes bizottságban.

Kelt Luxembourgban, 1991. október 7-én.

a Tanács részéről

az elnök

W. Kok

[1] HL C 91., 1991.4.9., 4. o.

[2] HL C 267., 1991.10.14.

[3] HL L 340., 1991.12.11., 16. o.

--------------------------------------------------
A Tanács határozata

(1991. október 28.)

az Európai Gazdasági Közösség és az Izlandi Köztársaság között az Erasmus program keretében az oktatás és képzés területén történő együttműködés létesítéséről szóló megállapodás megkötéséről

(91/613/EGK)

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre és különösen annak 235. cikkére,

tekintettel a Bizottság javaslatára [1],

tekintettel az Európai Parlament véleményére [2],

mivel a 89/663/EGK határozattal [3] módosított 87/327/EGK határozatával [4] a Tanács elfogadta a felsőoktatási intézmények hallgatóinak mobilitását szolgáló közösségi cselekvési programot (Erasmus);

mivel 1990. november 5-én a Tanács felhatalmazta a Bizottságot, hogy az EFTA-országokkal és Liechtensteinnel a meghatározott tárgyalási irányelveknek megfelelően kössön kétoldalú egyezményeket az Erasmus program keretében az oktatás és képzés terén történő együttműködésről;

mivel az együttműködési megállapodás az Európai Gazdasági Közösség és az Izlandi Köztársaság között jellegénél fogva erősíti az Erasmus program hatékonyságát a felsőoktatási intézmények közötti együttműködés fejlesztésével és az európai emberi erőforrás képzettségi szintjének emelésével;

A KÖVETKEZŐKÉPPEN HATÁROZOTT:

1. cikk

Az Európai Gazdasági Közösség és az Izlandi Köztársaság között az Erasmus program keretében az oktatás és képzés területén történő együttműködés létesítéséről szóló megállapodást a Közösség részéről a Tanács jóváhagyja.

A megállapodás szövegét e határozat melléklete tartalmazza.

2. cikk

A megállapodás 13. cikkében [5] előírt értesítést a Tanács elnöke küldi meg.

Kelt Luxembourgban, 1991. október 28-én.

a Tanács részéről

az elnök

J. M. M. Ritzen

[1] HL C 127., 1991.5.17., 3. o.

[2] 1991. október 24-i vélemény (a Hivatalos Lapban még nem tették közzé).

[3] HL L 395., 1989.12.30., 23. o.

[4] HL L 166., 1987.6.25., 20. o.

[5] HL L 332., 1991.12.3., 71. o.

--------------------------------------------------